CELEX: C2006/143/18
Language: el
Date: 2006-06-17 00:00:00
Title: Υπόθεση C-259/04: Απόφαση του Δικαστηρίου (τρίτο τμήμα) της  30ής Μαρτίου 2006  (αίτηση του High Court of Justice (Queen's Bench Division) για την έκδοση προδικαστικής αποφάσεως) — Elizabeth Florence Emanuel κατά Continental Shelf 128 Ltd (Σήματα δυνάμενα να παραπλανήσουν το κοινό ως προς τη φύση, την ποιότητα ή τη γεωγραφική προέλευση προϊόντων — Σήμα εκχωρηθέν από τον δικαιούχο μαζί με την επιχείρηση που παράγει τα αγαθά με τα οποία συνδέεται το σήμα — Οδηγία 89/104/ΕΟΚ)

17.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/10
            
         Απόφαση του Δικαστηρίου (τρίτο τμήμα) της 30ής Μαρτίου 2006 (αίτηση του High Court of Justice (Queen's Bench Division) για την έκδοση προδικαστικής αποφάσεως) — Elizabeth Florence Emanuel κατά Continental Shelf 128 Ltd
   (Υπόθεση C-259/04) (1)
   
   (Σήματα δυνάμενα να παραπλανήσουν το κοινό ως προς τη φύση, την ποιότητα ή τη γεωγραφική προέλευση προϊόντων - Σήμα εκχωρηθέν από τον δικαιούχο μαζί με την επιχείρηση που παράγει τα αγαθά με τα οποία συνδέεται το σήμα - Οδηγία 89/104/ΕΟΚ)
   (2006/C 143/18)
   Γλώσσα διαδικασίας: η αγγλική
   Αιτούν δικαστήριο
   High Court of Justice (Queen's Bench Division)
   Διάδικοι στην υπόθεση της κύριας δίκης
   Elizabeth Florence Emanuel
   
      κατά: Continental Shelf 128 Ltd
   Αντικείμενο της υποθέσεως
   Προδικαστική — High Court of Justice (Queen's Bench Division) — Ερμηνεία των άρθρων 3, παράγραφος 1, στοιχείο ζ', και 12, παράγραφος 2, στοιχείο β', της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων — Σήματα που ενδέχεται να παραπλανήσουν το κοινό ως προς τη φύση, την ποιότητα ή τη γεωγραφική προέλευση προϊόντος — Σήμα που μεταβιβάσθηκε από τον δικαιούχο μαζί με την επιχείρηση που παρασκευάζει τα προϊόντα που συνδέονται με το συγκεκριμένο σήμα — Νυφικά που φέρουν το σήμα «Elizabeth Emanuel»
   Διατακτικό της αποφάσεως
   
               1)
            
            
               Δεν μπορεί να απορριφθεί η αίτηση καταχωρήσεως σήματος αντιστοιχούντος στο όνομα του δημιουργού και πρώτου κατασκευαστή προϊόντων που φέρουν το εν λόγω σήμα, εξ αιτίας μόνον της ιδιαιτερότητας αυτής, για τον λόγο ότι παραπλανά το κοινό, κατά την έννοια του άρθρου 3, παράγραφος 1, στοιχείο ζ', της οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, ιδίως όταν η πελατεία που συνδέεται με το εν λόγω σήμα, καταχωρηθέν προηγουμένως υπό διαφορετική γραφική μορφή, έχει εκχωρηθεί μαζί με την επιχείρηση που κατασκευάζει τα σχετικά προϊόντα.
            
         
               2)
            
            
               Ο δικαιούχος σήματος αντιστοιχούντος στο όνομα του δημιουργού και πρώτου κατασκευαστή των προϊόντων που φέρουν το εν λόγω σήμα δεν μπορεί, λόγω μόνον της ιδιαιτερότητας αυτής, να απολέσει τα δικαιώματά του για τον λόγο ότι το σήμα αυτό παραπλανά το κοινό, κατά την έννοια του άρθρου 12, παράγραφος 2, στοιχείο β', της οδηγίας 89/104, ιδίως όταν η συνδεδεμένη με το σήμα αυτό πελατεία έχει εκχωρηθεί μαζί με την επιχείρηση που κατασκευάζει τα προϊόντα που φέρουν το σήμα αυτό.
            
         
      (1)  ΕΕ C 217 της 28.8.2004.